Държавен вестник, бр. 5, 2004 г., стр. 53

Б Р О Й  5
Д Ъ Р Ж А В Е Н   В Е С Т Н И К
С Т Р .  53
УКАЗАНИЯ
за попълване на декларацията по чл. 55, ал. 4 ЗКПО
•
Тази декларация се подава по инициатива на платеца, получателя на доходи по чл. 12, ал. 1, 2, 3 и 5 ЗКПО или
при поискване от страна на данъчната администрация.
•
Тази декларация се подава от платеца на дохода  в случаите, когато същият е данъчно задължено лице по ЗКПО
или едноличен търговец.
•
Декларацията се подава от получателя на дохода в случаите, когато платецът на дохода не е задължен да удържа
и внася данъка.
•
Декларацията се подава в териториалната данъчна дирекция, където платецът на дохода е данъчно регистриран
или подлежи на регистрация. Когато платецът на дохода не подлежи на данъчна регистрация, декларацията се
подава в Териториална данъчна дирекция—София.
•
Удостоверение за платени данъци се издава на чуждестранното лице въз основа на подадена декларация.
•
В раздел I на декларацията се посочват доходите по чл. 12, ал. 1 и 2 ЗКПО, които могат да бъдат от:
а) дивиденти;
б) ликвидационни дялове;
в) лихви, включително и лихви, съдържащи се във вноските по финансов лизинг;
г) авторски и лицензионни възнаграждения;
д) възнаграждения за технически услуги;
е) доходи от използване на движимо или недвижимо имущество, възнаграждения по договори за експлоата-
ционен лизинг, франчайзинг и факторинг от източници в Република България;
ж)възнаграждения по договори за управление;
з) възнаграждения, реализирани в качеството на членове на  управителни и контролни органи на български
юридически лица.
•
Данъчната основа на доходите, декларирани в раздел I на декларацията, е брутният им размер.
•
В раздел II на декларацията  се посочват доходите по чл. 12, ал. 3 ЗКПО, които могат да бъдат от продажбата на:
а) дялови участия;
б) ценни книги;
в) финансови активи.
•
Данъчната основа на доходите, декларирани в раздел II на декларацията, е положителната разлика между
продажната им цена, съответно пазарната цена на насрещната престация, и тяхната документално доказана цена
на придобиване.
•
“Пазарната цена на насрещната престация” е документално доказаната цена на придобиване на тази насрещна
престация, освен ако не се докаже, че пазарната цена е различна (§ 1, т. 33 ДР ЗКПО).
•
В данъчната основа на доходите, декларирани в раздел II на декларацията, не се включват доходите от сделки
с акции на публични дружества и търгуеми права на акции на публични дружества, извършени на регулиран
български пазар на ценни книжа.
•
В раздел III на декларацията се посочват доходите по чл. 12, ал. 5 ЗКПО от прехвърляне на недвижим имот.
•
Данъчната основа на доходите, декларирани в раздел III на данъчната декларация, е положителната разлика
между продажната цена и актуализираната цена на придобиване. За цена на придобиване се приема по-високата
цена между цената, определена по реда на чл. 46 ЗМДТ, и действително платената цена, увеличена с инфлацията.
•
Размерът на данъка, удържан по чл. 34 ЗКПО върху доходите по чл. 12, ал. 1, 2, 3 и 5 от същия закон, е в размер
на 15 на сто.
•
Размерът на дължимия данък за целите на попълване на декларацията  в случаите, когато се прилага сключена
СИДДО, се определя съгласно разпоредбите на съответната спогодба.
•
На ред 2 “Адрес” от раздели I, II, III на декларацията се посочва адресът в чужбина на получателя на дохода.
•
На ред 3 “Вид доход” от раздели I, II, III на декларацията се изписва конкретният вид доход.
•
Левовата равностойност на доходи, изплатени във валута, се изчислява:
—за доходи, данъкът за които се дължи от платеца—към датата на начисляване на дохода от платеца;
—за доходи, данъкът за които се дължи от получателя—към датата на получаване на дохода.
•
Данните за платеца на дохода се попълват независимо от кого се подава декларацията.
•
Когато платецът на дохода е физическо лице, в клетка “Пълно наименование на платеца на дохода” се посочват
собствено, бащино и фамилно име на платеца.
•
Редовете “Документ, удостоверяващ внасянето  на данъка” се попълват с цел ускоряване на обслужването. В
случай че лицето не разполага с изискваните данни, редовете може да не се попълват.
1682